Srpskoslovenski jezik
<s>Srpskoslovenski jezik je naziv za srpsku redakciju staroslovenskog jezika.</s><s>Ova norma srpskog književnog jezika se koristila do ulaska ruskoslovenskog u upotrebu u XVIII veku.</s><s>Ranije je smatrano da se ova norma razvila u Zeti i Zahumlju, na prostoru sa koga potiču najstariji sačuvani spomenici stvarani ovom redakcijom, ali se danas, na osnovu nekih jezičkih pojava, smatra da se ona razvila mnogo istočnije, bliže prvim centrima slovenske pismenosti na Balkanskom poluostrvu, Ohridu i Preslavu.</s><s>Srpskoslovenski jezik uključuje tri redakcije, odnosno ustaljena pravopisa:</s>

<s>zetsko-humski, koji je bio najstariji i korišćen je u Raškoj (do početka XIII veka) i Bosni (do njenog pada, sredinom XV veka)
 raški, koji je nasledio staroslovenski u Raškoj i bio u upotrebi do prvih decenija XV veku
 resavski, koji je nastao u XV veku</s>

<s>Najstariji sačuvani pisani spomenici, sa kraja XII veka, već tada svedoče o postojanju srpske redakcije.</s><s>Pored srpske redakcije staroslovenskog, u upotrebi je tokom ovog perioda bio i narodni jezik (nazvan i starosrpski jezik), koji se mahom javlja u pismima i pravnim dokumentima, a ponekad i u književnim delima.</s><s>Najstariji sačuvani spomenik pisan narodnim jezikom je povelja bana Kulina (1180—1204) upućeno Dubrovčanima, iz 1189. godine.</s>

<s>Pozajmljenice iz ovog jezika, kao i staroslovenskog uopšte, nazivaju se crkvenoslovenizmi.</s>

<s>Najstariji sačuvani spomenici 
Najstariji spomenici staroslovenskog jezika sa srpskim crtama, pisani glagoljicom:
 Marijinsko jevanđelje (X—XI vek)
 Graškovićev odlomak (XI vek)
 Mihanovićev odlomak</s>

<s>Najstariji spomenici staroslovenskog jezika sa srpskim crtama, pisani ćirilicom:
 Temnićki natpis (X—XI vek)
 Humska ploča (X—XI vek)
 Ploča sudije Gradiše (XII vek)
 Natpis na ploči u Policama kraj Trebinja (druga polovina XII veka)</s>

<s>Najstarije sačuvane knjige srpske redakcije staroslovenskog jezika:
 Miroslavljevo jevanđelje (oko 1185)
 Vukanovo jevanđelje (1197—1199)
 Parimejnici iz prve polovine XIII veka (Beogradski, Hilandarski i Petrovgradski)
 Bratkov minej (1234—1243)
 Trebnik (kraj XIII veka)
 Zbornik popa Dragolja (početak XIV veka)</s>

<s>Vidi još 
 Staroslovenski jezik
 Slavenosrpski jezik
 Srpski jezik
 Razvoj jezika kod Srba od 9. do 19. veka</s>

<s>Reference</s>

<s>Literatura</s>

<s>Spoljašnje veze 
 Aleksandar Milanović, „Srpskoslovenski jezik - suštastveno“ (vaspostavljanje i opšti saveti), 2004.</s><s>Zoran Ranković, „O srpskoj redakciji staroslovenskog jezika“
 Pravo blago u biblioteci („Politika“, 15. maj 2011)</s>

<s>Istorija srpskog jezika
Staroslovenski jezik
Slovenska pismenost
Istorija Srba u srednjem veku
Književne norme</s>

